CELEX: 62022TN0161
Language: hu
Date: 2022-03-25 00:00:00
Title: T-161/22. sz. ügy: 2022. március 25-én benyújtott kereset – Ortega Montero kontra Parlament

2022.5.16.   
            
            
               HU
            
            
               Az Európai Unió Hivatalos Lapja
            
            
               C 198/62
            
         
      2022. március 25-én benyújtott kereset – Ortega Montero kontra Parlament
      (T-161/22. sz. ügy)
      (2022/C 198/90)
      Az eljárás nyelve: francia
      
         Felek
      
      
         Felperes: Maria Del Carmen Ortega Montero (Brüsszel, Belgium) (képviselő: N. de Montigny ügyvéd)
      
         Alperes: Európai Parlament
      
         Kérelmek
      
      A felperes azt kéri, hogy a Törvényszék:
      
                  —
               
               
                  semmisítse meg a 2021. május 20-i határozatot azon részében, amely elutasítja a felperes tanácsadójának 2021. január 19-i levelében foglalt, a személyzeti bizottság 2020. november 10-én elfogadott eljárási szabályzata módosításának, valamint a szabályzat ezen új változata alapján történt szavazások és hozott határozatoknak a megsemmisítése iránti kérelmet;
               
            
                  —
               
               
                  semmisítse meg, amennyiben szükséges, a 2021. december 21-i határozatot azon részében, amely elutasítja a felperes által 2021. augusztus 18-án, a 2021. január 19-i levél útján megfogalmazott kérelmeit elutasító határozattal szemben benyújtott panaszt;
               
            
                  —
               
               
                  semmisítse meg a 2020. évi eljárási szabályzat új rendelkezésit és különösen a 22. cikk 2020. november 10-én elfogadott módosítását;
               
            
                  —
               
               
                  semmisítse meg a 2020. évi eljárási szabályzat új 22. cikke alapján, írásbeli eljárás útján történt szavazást és az abból eredő minden határozatot, ideértve a legutóbbi választások eredményét is;
               
            
                  —
               
               
                  az alperest kötelezze a költségek viselésére.
               
            
         Jogalapok és fontosabb érvek
      
      Keresete alátámasztása érdekében a felperes három jogalapra hivatkozik.
      
                  1.
               
               
                  Első, a 2020. évi eljárási szabályzat módosításának és 2020. november 10-én délelőtt történt elfogadásának jogellenességére alapított jogalap, mivel egyrészt e módosítás sérti az eljárási szabályzat 21. cikkének ratio legisét és az abban védett demokratikus elveket, másrészt magát a 22. cikket nem tartották tiszteletben e módosítás elfogadása és végrehajtása során, és végül az elfogadott rendelkezési szövegek jogilag nem egyértelműek.
               
            
                  2.
               
               
                  Második, a 2020. november 10-én, az eljárási szabályzat új 22. cikke alapján, még annak hatálybalépése előtt történt szavazás jogellenességére (ratione temporis) alapított jogalap.
               
            
                  3.
               
               
                  Harmadik, az intézményközi konzultatív bizottságok és küldöttségek szavazásaira alkalmazandó írásbeli eljárás elfogadásának – amelynek 2020. november 10-én délután kellett volna történnie – a jogellenességére alapított kifogás.